Ambrosia (šalát)

Ambrosia je verzia ovocného šalátu, ktorá pochádza z juhu Spojených štátov. Väčšina receptov šalátu ambrosia obsahuje konzervovaný (často sladený) alebo čerstvý ananás, konzervované plátky mandarínky alebo čerstvé kúsky pomaranča, miniatúrne cukríky marshmallow, a kokos. Medzi ďalšie ingrediencie patrí rôzne ovocie aj orechy: čerešne maraska, banány, jahody, olúpané bobule hrozna alebo drvené pekanové orechy. Šalát ambrosia môže obsahovať aj majonézu alebo mliečne výrobky: šľahačku (alebo náhradu šľahačky), kyslú smotanu, smotanový syr, puding, jogurt alebo tvaroh.

Zmes ingrediencií sa pred podávaním nechá niekoľko hodín alebo cez noc v chladničke, aby sa chute spojili.

Na Novom Zélande sa šalátom ambrosia nazýva podobné jedlo pripravené zo šľahačky, jogurtu, čerstvých, konzervovaných alebo mrazených bobúľ a čokoládových lupienkov alebo cukríkov marshmallow voľne vmiešaných do pudingu.

Prvá známa písomná zmienka o šaláte pochádza z kuchárskej knihy Dixie Cookery (1867) od Marie Massey Barringerovej. Názov odkazuje na jedlo gréckych bohov.GRIFFITHS, Alan H. „Ambrosia“. 1996. In: HORNBLOWER, Simon; SPAWFORTH, Anthony. Oxford Classical Dictionary. 3. vyd. Oxford : Oxford University Press, .

 Referencie 

 Zdroj 

Kategória:Dezerty
Kategória:Šaláty
Kategória:Kuchyňa USA